Firmele Primăriei Voluntari, cinci contracte identice cu o singură firmă pentru a evita licitația. Valoare totală de 675.000 de lei

Cinci firme deținute de Consiliul Local al orașului Voluntari, condus de Florentin Pandele, au încheiat în în ultima lună câte un contracte cu firma Corvin Design pentru diferite ornamente luminoase, potrivit datelor din portalul de achiziții publice. Culmea e că toate contractele au aceeași sumă – 135.000 de lei (28.9000 euro), adică fix sub pragul de 30.000 de euro cerut de legislație pentru a organiza licitație pentru achizițiile de bunuri, dar și sub pragul de 100.000 de euro cerut de legislație pentru licitație pentru lucrări.

Prin contracte sunt cumpărate ornamente roșii, galbene și albastre, plus alte tipuri de ornamente specifice sărbătorilor de iarnă.

De remarcat că toate contractele sunt acordate prin cumpărare directă, fără licitație, pentru că valoare fiecăruia e sub pragul stabilit de lege pentru achizițiile publice. Dacă ele ar fi fost unificate într-un singur contract, ar fi trebuit organizată o licitație.

Iată cele cinci contracte, așa cum apar în SICAP (portalul de achiziții).

1. Firma EURO APAVOL a Primăriei Voluntari, firma câștigătoare – CORVIN DESIGN

Semisolar Snow flake led 100 x 60cm, led albastru

Data publicare: 10.10.2018 14:17

Valoare estimata: 135.000,00 RON (28.952,56 Euro)

2. Firma ELECTROVOL SA a Primăriei Voluntari, firma câștigătoare – CORVIN DESIGN

Achizitie ornamente

Data publicare: 04.10.2018 09:51

Valoare estimata: 135.000,00 RON (28.943,25 Euro)

3. Firma Televol Systems a Primăriei Voluntari, firma câștigătoare – CORVIN DESIGN

Semisolar Snow flake led

Data publicare: 11.10.2018

Valoare estimata: 135.000,00 RON (28.976,18 Euro)

4. Firma ACMVOL DESIGN S.A. a Primăriei Voluntari, firma câștigătoare – CORVIN DESIGN

Semisolar Snow flake led 100 x 60cm, led galben

Data publicare: 29.10.2018 14:30

135.000,00 RON (28.952,56 Euro)

5. Firma GREEN CITY VOLUNTARI SA a Primăriei Voluntari, firma câștigătoare – CORVIN DESIGN

ORNAMENTE LUMINOASE PARCURI – semisolar snow flake led 100 * 60 cm)

Data publicare: 01.10.2018

135.000,00 RON (28.972,44 Euro)

Subiect semnalat de pagina de Facebook Banii Noștri

Foto: Florentin Pandele (sursa: Contul personal de Facebook)